พายุไต้ฝุ่นแนนซี (พ.ศ. 2504)

**พายุไต้ฝุ่นแนนซี** () หรือที่เรียกว่า **พายุไต้ฝุ่นมุโรโตะครั้งที่ 2** () เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2504 และเป็นพายุหนึ่งในพายุหมุนเขตร้อนที่มีความรุนแรงที่สุดเท่าที่มีการบันทึกไว้ พายุลูกนี้อาจมีความเร็วลมแรงที่สุดที่เคยวัดได้โดยมีความเร็วลมสูงสุด 1 นาทีที่ 345 กิโลเมตรต่อชั่วโมง (215 ไมล์ต่อชั่วโมง) ซึ่งอยู่อันดับเดียวกับพายุไต้ฝุ่นทิปในปี พ.ศ. 2522 และพายุเฮอริเคนแพทริเซียในปี พ.ศ. 2558 ก่อตัวขึ้นจากหย่อมความกดอากาศต่ำเมื่อวันที่ 7 กันยายน พ.ศ. 2504 ในมหาสมุทรแปซิฟิกทางตะวันตกที่เปิดโล่ง พายุได้ทวีกำลังแรงขึ้นอย่างรวดเร็วจนกลายเป็นพายุไต้ฝุ่น และพายุซูเปอร์ไต้ฝุ่นระดับ 5 ในช่วงเช้าของวันที่ 9 กันยายน พายุไต้ฝุ่นแนนซียังคงทวีกำลังแรงขึ้นเรื่อย ๆ จนกระทั่งมีความเร็วลมสูงสุด 1 นาทีที่ 345 กิโลเมตรต่อชั่วโมง (215 ไมล์ต่อชั่วโมง) และด้วยความเร็วลมสูงสุด 10 นาทีที่ 230 กิโลเมตรต่อชั่วโมง (145 ไมล์ต่อชั่วโมง) ความกดอากาศที่ 890 เฮกโตปาสกาล (มิลลิบาร์ 26.28 นิ้วของปรอท) ในวันที่ 12 กันยายน แต่ถึงกระนั้นพายุไต้ฝุ่นแนนซีก็เป็นพายุที่มีความรุนแรง และยังคงเป็นพายุซูเปอร์ไต้ฝุ่นระดับ 5 จนถึงวันที่ 14 กันยายน เมื่อพายุเคลื่อนตัวเข้าใกล้จังหวัดโอกินาวะ พายุไต้ฝุ่นแนนซีก็ได้เคลื่อนตัวเปลี่ยนทิศทางไปทางทิศตะวันออกเฉียงเหนือ และเคลื่อนตัวพัดขึ้นฝั่งทางตอนใต้ของประเทศญี่ปุ่นในวันที่ 16 กันยายน พายุยังคงเคลื่อนตัวไปทางทิศตะวันออกเฉียงเหนืออย่างรวดเร็ว และกลายเป็นพายุโซนร้อนในทะเลโอค็อตสค์ คำเตือนที่ดำเนินการอย่างดีช่วยลดผลกระทบร้ายแรงที่อาจเกิดขึ้นกับพายุไต้ฝุ่นแนนซีได้ นอกจากนี้ ยังเป็นพายุหมุนเขตร้อนที่รุนแรงที่สุดในโลกในปี พ.ศ. 2504 อีกด้วย

การเปลี่ยนแปลงความรุนแรงของพายุไต้ฝุ่นแนนซีที่เคลื่อนตัวพัดขึ้นฝั่งสัมพันธ์กับช่วงเวลาต่อเนื่องของลมผิวดินที่รุนแรง และฝนตกหนักบนพื้นดิน ความเข้าใจอย่างถ่องแท้เกี่ยวกับการเปลี่ยนแปลงโครงสร้าง และความรุนแรง ในระหว่างการเคลื่อนตัวพัดขึ้นฝั่งเป็นสิ่งสำคัญสำหรับการคาดการณ์ปรากฏการณ์รุนแรงที่แม่นยำยิ่งขึ้น มีการศึกษาเกี่ยวกับกระบวนการนี้ในประเทศละติจูดกลาง เช่น ประเทศญี่ปุ่นน้อยกว่าในพื้นที่ละติจูดต่ำ เช่น ประเทศไต้หวัน ประเทศฟิลิปปินส์ ประเทศคิวบา รัฐฟลอริดา และทางตอนเหนือของประเทศออสเตรเลีย เป็นต้น ในการศึกษานี้ได้ใช้การจำลองสถานการณ์ของพายุไต้ฝุ่นแนนซีที่มีความรุนแรงมากอย่างสมจริงโดยใช้แบบจำลองระดับภูมิภาคแบบไม่มีสถิตยศาสตร์ของไหลเพื่อศึกษาการเปลี่ยนแปลงความรุนแรงของพายุที่เคลื่อนตัวพัดขึ้นฝั่งในประเทศญี่ปุ่น การจำลองสถานการณ์ใช้เวลาประมาณ 8.25 วัน สามารถจำลองโครงสร้าง และความรุนแรงของพายุได้ค่อนข้างดี ผลลัพธ์ได้รับการพิสูจน์ด้วยข้อมูลสังเกตการณ์ที่หลากหลายที่มีอยู่ทั่วประเทศญี่ปุ่น ระหว่างพายุเคลื่อนตัวขึ้นฝั่งการเปลี่ยนแปลงโครงสร้างของพายุจำลองปรากฏชัดทั้งในมุมมองแบบแกนสมมาตร และไม่แกนสมมาตร ในโครงสร้างแบบแกนสมมาตรการอ่อนกำลังลงอย่างรวดเร็วของความเร็วลมเชิงสัมผัสที่ระดับความสูงต่ำภายในพายุ หลังจากที่พายุขึ้นฝั่งสอดคล้องกับการเพิ่มขึ้นของแรงเสียดทานเมื่อแรงเสียดทานพื้นผิวเพิ่มขึ้น และปริมาณน้ำไหลเข้าระดับต่ำก็เพิ่มขึ้นเหนือพื้นดินเช่นกัน การอ่อนกำลังลงของความเร็วลมระดับต่ำได้ส่งผลให้แรงลมเฉือนแนวตั้งของลมเชิงสัมผัสลดลง การอ่อนกำลังลงของแรงลมเฉือนแนวตั้งสามารถปรับเปลี่ยนความชันในแนวรัศมีของอุณหภูมิในแกนกลางที่อุ่นผ่านความสัมพันธ์ของลมร้อนได้

วิวัฒนาการของแกนกลางที่อุ่นเป็นการปรับตัวที่เกี่ยวข้องกับวิวัฒนาการของสนามพลวัตอยู่ในระหว่างเคลื่อนตัวขึ้นฝั่ง การหดตัวอย่างรวดเร็วของกำแพงตาที่มีความไม่สมมาตรอย่างชัดเจนในระหว่างเคลื่อนตัวขึ้นฝั่ง กระแสลมเพิ่มขึ้นของกำแพงตาที่สูง และมีความรุนแรงก่อตัวขึ้นทางด้านหลังของทิศทางการเคลื่อนตัวของพายุ อย่างไรก็ตาม กระแสลมเพิ่มขึ้นขนาดเล็ก และอ่อนกำลังลงได้ปรากฏให้เห็นเฉพาะที่ระดับความสูงต่ำกว่าประมาณ 9 กิโลเมตร (5.5 ไมล์) ไปทางด้านหน้าของพายุ การอ่อนกำลังลงของแกนกลางที่อบอุ่นระหว่างเคลื่อนตัวขึ้นฝั่งนั้นอธิบายได้จากการวิเคราะห์อุณหภูมิที่อาจเกิดขึ้นภายในรัศมี 40 กิโลเมตร (24 ไมล์) จากศูนย์กลางของพายุ ความรุนแรงดังกล่าวเป็นเพียงการคาดเดา เนื่องจากบริษัทรีคอนนิเซินซ แอร์คราฟท ยังอยู่ในช่วงเริ่มต้น และความรุนแรงส่วนใหญ่เป็นเพียงการประมาณการ นอกจากนี้ การวิเคราะห์ในภายหลังยังบ่งชี้ว่าอุปกรณ์ต่าง ๆ น่าจะประเมินความเร็วลมของพายุไต้ฝุ่นแนนซีเกินจริง หากการวัดถูกต้องพายุลูกนี้จะมีความเร็วลมสูงสุดสำหรับกลุ่มพายุหมุนเขตร้อนบนโลกเทียบเท่ากับพายุเฮอริเคนแพทริเซีย พายุไต้ฝุ่นแนนซีได้ก่อให้เกิดความเสียหายอย่างกว้างขวางรวมถึงมีผู้เสียชีวิตอย่างน้อยประมาณ 202 ราย และมีผู้ได้รับบาดเจ็บอีกประมาณเกือบ 5,000 ราย ในประเทศญี่ปุ่น และที่อื่น ๆ ในเดือนกันยายน พ.ศ. 2504

## ประวัติทางอุตุนิยมวิทยา

ประวัติทางอุตุนิยมวิทยาของพายุไต้ฝุ่นแนนซี
* **วันที่ 7 กันยายน** พายุดีเปรสชันเขตร้อนก่อตัวขึ้นจากหย่อมความกดอากาศต่ำใกล้กับอะทอลล์ควาจาเลน พายุได้ทวีกำลังแรงขึ้นอย่างรวดเร็ว และตำแหน่งของพายุโซนร้อนแนนซีก็มีการเปลี่ยนแปลงในเวลานั้น
* **วันที่** **8 กันยายน** พายุโซนร้อนแนนซีเกือบจะเป็นพายุไต้ฝุ่น และพายุมีการเคลื่อนตัวไปทางทิศตะวันตกเรื่อย ๆ
* **วันที่** **9 กันยายน** พายุไต้ฝุ่นแนนซีได้ทวีกำลังแรงขึ้นอย่างรวดเร็ว และมีความเร็วลมเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน หลังจากนั้นไม่นานพายุก็ถึงจุดกำลังแรงสูงสุด พายุไต้ฝุ่นแนนซีได้เคลื่อนตัวมุ่งเข้าหาหมู่เกาะรีวกีว และเริ่มเคลื่อนตัวเปลี่ยนทิศทางไปยังจังหวัดโอกินาวะ และจังหวัดคาโงชิมะ อิทธิพลจากสันเขาทำให้พายุเคลื่อนตัวไปทางประเทศญี่ปุ่น
* **วันที่ 12 กันยายน** พายุไต้ฝุ่นแนนซีได้มีกำลังแรงสูงสุดด้วยความเร็วลมสูงสุด 1 นาทีที่ 345 กิโลเมตรต่อชั่วโมง (215 ไมล์ต่อชั่วโมง) และด้วยความเร็วลมสูงสุด 10 นาทีที่ 230 กิโลเมตรต่อชั่วโมง (145 ไมล์ต่อชั่วโมง) ความกดอากาศที่ 890 เฮกโตปาสกาล (มิลลิบาร์ 26.28 นิ้วของปรอท)
* **วันที่** **16 กันยายน** พายุไต้ฝุ่นแนนซีได้้เคลื่อนตัวขึ้นฝั่งในขณะที่เป็นพายุที่ทรงพลัง และพายุเคลื่อนตัวผ่านตรงไปยังแหลมมุโรโตะ พายุได้้เคลื่อนตัวขึ้นฝั่งเป็นครั้งที่สองบนเกาะฮนชู และใกล้กับโอซากะ พายุเคลื่อนตัวผ่านไปตามแนวยาวของเกาะอย่างรวดเร็วในขณะที่ยังคงเร่งความเร็วต่อไป และในท้ายที่สุดก็มาถึงระดับความเร็วลม 1 นาทีที่ 105 กิโลเมตรต่อชั่วโมง (65 ไมล์ต่อชั่วโมง) พายุไต้ฝุ่นแนนซีได้เคลื่อนตัวข้ามผ่านจังหวัดฮกไกโดอย่างรวดเร็วก่อนที่จะเคลื่อนตัวเข้าสู่ทะเลโอค็อตสค์ในระดับของพายุโซนร้อน
* **วันที่** **17 กันยายน** พายุโซนร้อนแนนซีได้กลายเป็นพายุหมุนนอกเขตร้อนเคลื่อนตัวข้ามผ่านคาบสมุทรคัมชัตคา และเคลื่อนตัวเข้าสู่มหาสมุทรเปิด

## ผลกระทบ
แม้ว่าจะไม่ทราบถึงความเสียหายทางเศรษฐกิจที่เกิดขึ้นทั้งหมด แต่ความเสียหายนั้นเป็น "ปรากฏการณ์" ในทุกพื้นที่ที่พายุไต้ฝุ่นแนนซีเคลื่อนตัวเข้าฝั่ง เจ้าหน้าที่ของรัฐบาลประเทศญี่ปุ่นยืนยันว่ามีผู้เสียชีวิตอย่างน้อยประมา่ณ 194 ราย และมีผู้สูญหาย 8 ราย 

### กวม
left|thumb|ภาพเรดาร์ของพายุไต้ฝุ่นแนนซีเมื่อวันที่ 14 กันยายน พ.ศ. 2504|232x232px
พืชผลครึ่งหนึ่งได้รับความเสียหายอย่างหนักบนกวม เนื่องจากพายุฝนฟ้าคะนอง พายุได้ก่อให้เกิดความเสียหายส่วนมากเกิดขึ้นกับถนนบนเกาะด้วยมูลค่ารวมอยู่ที่ประมาณ 40,000 ดอลลาร์สหรัฐ ความเสียหายส่วนใหญ่อยู่ทางตอนใต้ของกวม และไม่มีรายงานผู้เสียชีวิตในกวม  

### ประเทศญี่ปุ่น
ตามรายงานยืนยันอย่างเป็นทางการจากสำนักงานดับเพลิงในประเทศญี่ปุ่นรายงานว่ามีผู้เสียชีวิตประมาณ 194 ราย มีผู้สูญหาย 8 ราย และมีผู้ได้รับบาดเจ็บ 4,972 ราย ตัวเลขดังกล่าวทำให้พายุไต้ฝุ่นแนนซีเป็นพายุที่มีความรุนแรงเป็นอันดับ 6 ที่เคลื่อนตัวพัดถล่มประเทศญี่ปุ่นในเวลานั้น คำเตือนที่รวดเร็ว และการเตรียมการที่ดี อาจเป็นสาเหตุที่มีจำนวนผู้เสียชีวิตที่ค่อนข้างน้อย ส่วนความเสียหายนั้น "น้อย" เมื่อเทียบกับพายุลูกอื่น ๆ ที่ส่งผลกระทบต่อพื้นที่ที่ประชากรหนาแน่นของประเทศญี่ปุ่น ชีวิตของประชาชนหลายแสนคนได้รับผลกระทบ พายุไต้ฝุ่นแนนซีได้ทำให้บ้านเรือนประมาณ 11,539 หลัง ได้รับความเสียหายอย่างหนัก บ้านเรือนประมาณ 32,604 หลัง ได้รับความเสียหาย และบ้านเรือนอีกประมาณ 280,078 หลัง ได้ถูกน้ำท่วม แม้ว่าจำนวนที่แน่ชัดอาจไม่สามารถระบุได้ แต่หนังสือพิมพ์สตาร์สแอ็นดสไทรเพสรายงานในช่วงปลายเดือนกันยายน พ.ศ. 2504 ว่าเรือโดยเฉพาะเรือประมงมากกว่าประมาณ 1,056 ลำ จมหรือถูกพัดขึ้นฝั่ง และยังมีอีกหลายลำที่ได้รับความเสียหาย  
[thumb|230x230px|หอสังเกตการณ์ได้รับความเสียหายอย่างหนักจากพายุไต้ฝุ่นแนนซีใน[โอซากะ ประเทศญี่ปุ่น]]
น้ำท่วมได้ทำให้สะพานประมาณ 566 แห่ง ได้ความเสียหายอย่างหนัก และทำให้เกิดแผ่นดินถล่มประมาณ 1,146 แห่ง ถนนได้ความเสียหายทั้งหมดประมาณ 2,053 แห่ง ความเสียหายในโอซากะมีจำนวนมูลค่าถึงประมาณ 500 ล้านดอลลาร์สหรัฐ บนหมู่เกาะอามามิมีผู้สูญหาย 1 ราย และอีกคนได้รับบาดเจ็บสาหัส เรือลำหนึ่งได้จมลง พืชผล และบ้านเรือน ได้ถูกน้ำท่วมอย่างหนัก จึงทำให้ประชาชนประมาณ 152 คน ไม่มีที่อยู่อาศัย เนื่องจากพายุไต้ฝุ่นแนนซีได้สร้างความเสียหาย และมีผู้เสียชีวิตจำนวนมาก สำนักงานอุตุนิยมวิทยาญี่ปุ่น (JMA) ได้ตั้งชื่อพายุลูกนี้ว่า **พายุไต้ฝุ่นมุโรโตะครั้งที่ 2** พายุไต้ฝุ่นแนนซีเป็นพายุเพียง 1 ใน 10 ลูก เท่านั้นที่ได้รับชื่อเรียกพิเศษในประเทศญี่ปุ่น

#### หมู่เกาะรีวกีว
พื้นที่ลุ่มน้ำเกิดน้ำท่วมอย่างหนัก ซึ่งสร้างความเสียหายอย่างมากต่อพื้นที่เกษตรกรรม และโครงสร้างต่าง ๆ บนจังหวัดโอกินาวะ

## บันทึกและสถิติทางอุตุนิยมวิทยา
เครื่องบินลาดตระเวนที่บินเข้าไปในพายุไต้ฝุ่นแนนซีในขณะที่มีความหนาแน่นใกล้ระดับความรุนแรงสูงสุดกลายเป็นพายุซูเปอร์ไต้ฝุ่นระดับ 5 ในวันที่ 12 กันยายน และได้วัดความเร็วลมสูงสุด 1 นาทีที่ 345 กิโลเมตรต่อชั่วโมง (215 ไมล์ต่อชั่วโมง) หากค่าที่วัดได้นี้มีความน่าเชื่อถือก็จะเป็นความเร็วลมสูงสุดที่เคยวัดได้ในกลุ่มพายุหมุนเขตร้อน อย่างไรก็ตาม ในภายหลังได้มีการพิจารณาแล้วว่าการวัด และการประมาณค่าความเร็วลมตั้งแต่ทศวรรษที่ 2480 จนถึงทศวรรษที่ 2500 นั้นมากเกินไป ดังนั้นความเร็วลมของพายุไต้ฝุ่นแนนซีอาจต่ำกว่าค่าวัดได้ที่ดีที่สุดอย่างเป็นทางการ การวิเคราะห์ซ้ำในกรณีของพายุเฮอริเคนแพทริเซียในปี พ.ศ. 2558 และได้มีการตั้งข้อสังเกตว่าพายุเฮอริเคนแพทริเซียอาจมีความเร็วลมเทียบเท่ากับพายุไต้ฝุ่นแนนซี ซึ่งเป็นสถิติที่สูงที่สุดในฝั่งซีกโลกตะวันตก

ถึงแม้ว่าจะยังไม่มีมาตราเฮอริเคนแซฟเฟอร์–ซิมป์สัน (SSHWS) ในเวลานั้น แต่พายุไต้ฝุ่นแนนซีก็ถูกจัดความเร็วลมเทียบเท่ากับมีความเข้มข้นเทียบเท่าหมวด 5 เป็นเวลาทั้งหมด 5 วันครึ่ง (หรือ 132 ชั่วโมง) โดยสันนิษฐานว่าข้อมูลความเร็วลมนั้นมีความน่าเชื่อถือ หากเป็นเช่นนั้นนี่จะเป็นสถิติของซีกโลกเหนือ และกินเวลายาวนานเป็นอันดับสองรองจากพายุไต้ฝุ่นคาเร็นในปี พ.ศ. 2505 มากกว่าหนึ่งวัน

## ดูเพิ่ม

* ฤดูพายุไต้ฝุ่นแปซิฟิก พ.ศ. 2504
* รายชื่อของพายุแนนซี
* พายุหมุนเขตร้อนที่มีเส้นทางที่คล้ายกัน
** พายุไต้ฝุ่นไอดา พ.ศ. 2501 
** พายุไต้ฝุ่นทิป พ.ศ. 2522
** พายุไต้ฝุ่นชบา พ.ศ. 2547
** พายุไต้ฝุ่นวิภา พ.ศ. 2556
** พายุไต้ฝุ่นเชบี พ.ศ. 2561
** พายุไต้ฝุ่นฮากีบิส พ.ศ. 2562
* พายุหมุนเขตร้อนที่มีความเร็วลมสูงสุด 1 นาทีที่ 215 ไมล์ต่อชั่วโมง (345 กิโลเมตรต่อชั่วโมง) ที่เสมอกับพายุลูกนี้
** พายุไต้ฝุ่นทิป พ.ศ. 2522
** พายุเฮอริเคนแพทริเซีย พ.ศ. 2558

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นแนนซี (6118)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นแนนซี (6118)
* สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นแนนซี (6118)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นแนนซี (52W)
หมวดหมู่:ฤดูพายุไต้ฝุ่นแปซิฟิก พ.ศ. 2504
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2504
หมวดหมู่:กวมในปี พ.ศ. 2504
หมวดหมู่:ประเทศญี่ปุ่นในปี พ.ศ. 2504
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในกวม
หมวดหมู่:พายุไต้ฝุ่นในประเทศญี่ปุ่น
หมวดหมู่:ภัยพิบัติในกวม
หมวดหมู่:ภัยพิบัติในประเทศญี่ปุ่น